Հավելված N 2

«Հավատարմագրման ազգային

մարմին» ՊՈԱԿ-ի տնօրենի

«25» «դեկտեմբերի» 2020 թ.

N 1-Պ հրամանի

**ՀԱՎԱՏԱՐՄԱԳՐՄԱՆ ՊԱՅՄԱՆԱԳԻՐ N - ՀՊ**

ք. Երևան «--------» «---------------------» 20 թ.

«Հավատարմագրման ազգային մարմին» ՊՈԱԿ-ը համաձայն իր կանոնադրության (այսուհետ՝ ՀԱՄ), ի դեմս տնօրեն -------------------------------------------------------- մի կողմից, և \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(կազմակերպության անվանումը)

ի դեմս տնօրեն----------------------------------------------------------------, մյուս կողմից (այսուհետ` Կողմեր), կնքեցին սույն պայմանագիրը (այսուհետ` Պայմանագիր) հետևյալի մասին:

***1.ՊԱՅՄԱՆԱԳՐԻ ԱՌԱՐԿԱՆ***

1.1 Սույն պայմանագրի առարկան է ՀԱՄ-ի և \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
 (փաստաթղթ(եր)ի նշագիր(եր)ը)

պահանջներին համապատասխան հավատարմագրված\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Համապատասխանության գնահատման մարմնի անվանումը)

(այսուհետ՝ ՀԳՄ)-ի միջև ծագող հարաբերությունները, որոնց շրջանակում հավաստվում է հավատարմագրման ոլորտի սահմաններում համապատասխանության գնահատման գործունեություն իրականացնելու իրազեկությունը՝ հիմք ընդունելով\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
 (հավատարմագրման վկայագրի գրանցահամարը, գործողության ժամկետը)

Հավատարմագրման վկայագիրը:

1.2 Հավատարմագրման վկայագրի գործողության ժամկետի ընթացքում ՀԱՄ-ը «Հավատարմագրման մասին» ՀՀ օրենքին, ՀՀ կառավարության 2012թ. սեպտեմբերի 6-ի N 1201-Ն որոշման 1-ին կետով սահմանված ՀԳՄ-ների հավատարմագրման կարգին (այսուհետ` Կարգ), ինչպես նաև ՀԱՄ-ի կողմից սահմանված փաստաթղթերին համապատասխան իրականացնում է՝

1.2.1 պարբերական գնահատում.

1.2.2 արտահերթ գնահատում՝

արտահերթ գնահատումն իրականացվում են ֆիզիկական կամ իրավաբանական անձանցից և ստուգումներն իրականացնելու իրավասություն ունեցող մարմիններից ստացված գանգատների, ահազանգերի, հավատարմագրման կասեցումից հետո վերականգնման, ՀԳՄ-ի դիմումի համաձայն՝ հավատարմագրման պայմանների փոփոխությունների դեպքերում, ինչպիսիք են` Պայմանագրի 2.1.2 կետի 2-րդ ենթակետում նշված գործոնները.

1.2.3 ՀԳՄ-ի գործունեության հետևում (witnessing)՝

ելնելով ՀԳՄ-ի տեսակից՝ գործունեության հետևումն իրականացվում է հավատարմագրման ոլորտի սահմաններում՝ ՀԳՄ-ի կամ հայտատուների գործունեության իրականացման վայրերում.

1.2.4 հավատարմագրման ընդլայնում, կրճատում, արդիականացում.

1.2.5 հավատարմագրման կասեցում, վերականգնում, դադարեցում.

1.2.6 հավատարմագրման վկայագրի կրկնօրինակի տրամադրում՝ ՀԳՄ-ի դիմումի համաձայն:

1. ***ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱԿԱՆՈՒԹՅՈՒՆՆԵՐԸ***

**2.1 ՀԳՄ-ի իրավունքները և պարտականությունները**

**2.1.1 ՀԳՄ-ն իրավունք ունի`**

1) հավատարմագրման վկայագրի գործողության ժամկետում դիմել ՀԱՄ-ին` հավատարմագրումը ընդլայնելու, կրճատելու, կասեցնելու, արդիականացնելու, վերականգնելու կամ դադարեցնելու համար.

2) կիրառել ՀԱՄ-ի կողմից տրամադրվող հավատարմագրման նշանը և հավատարմագրված լինելու վերաբերյալ տեքստային վկայակոչումը` համաձայն «Հավատարմագրման ազգային մարմնի պատկերանիշի և հավատարմագրման նշանի կիրառման» կարգի.

3) ներկայացնել հիմնավոր առարկություն գնահատման խմբի կազմում ընդգրկված հավատարմագրման փորձագետ(ներ)ի (գնահատող(ներ)ի) և (կամ) տեխնիկական փորձագետ(ներ)ի վերաբերյալ.

4) գովազդային նյութերում վկայակոչել իր հավատարմագրված լինելը.

5) պահանջել պարբերական, արտահերթ գնահատման, ՀԳՄ-ի գործունեության հետևման արդյունքները, ինչպես նաև հավատարմագրման ընդլայնման համար ներկայացված փաստաթղթերի փորձաքննության(ների) և ըստ գործունեության իրականացման վայրի գնահատման արդյունքների հաշվետվությունները.

6) ՀԱՄ-ի կողմից ընդունված բացասական որոշման վերանայման պահանջով դիմել բողոքարկման հանձնաժողովին՝ հավատարմագրման գործընթացի յուրաքանչյուր փուլի ավարտից հետո, որոշման վերաբերյալ ՀԳՄ-ին տեղեկացնելուց 10 աշխատանքային օրվա ընթացքում:

**2.1.2 ՀԳՄ-ն պարտավոր է`**

1) համապատասխանել հավատարմագրման չափանիշներին և պատշաճ կերպով պահպանել հավատարմագրման կանոնները, պայմանագրով սահմանված պայմանները, ընթացակարգերը և մշտապես համապատասխանել այն ստանդարտների, նորմատիվ փաստաթղթերի և իրավական ակտերի պահանջներին, որոնց համաձայն հավատարմագրվել է, ինչպես նաև ընդունել հավատարմագրման պահանջների փոփոխությունները.

2) 10 աշխատանքային օրվա ընթացքում գրավոր տրամադրել տեղեկատվություն էական փոփոխությունների մասին, որոնք վերաբերում են իր հավատարմագրմանը, կարգավիճակին կամ գործունեությանը` կապված հետևյալի հետ. իրավաբանական, առևտրային, գույքային կամ կազմակերպական կարգավիճակի, հիմնական անձնակազմի, քաղաքականության, տեխնիկական ռեսուրսների և գործունեության իրականացման վայր(եր)ի, հավատարմագրման ոլորտի և հավատարմագրման պահանջների կատարման հնարավորության վրա ազդեցություն ունեցող այլ գործոնների փոփոխության վերաբերյալ.

3) ստեղծել պայմաններ հավատարմագրման վկայագրի գործողության ընթացքում պարբերական գնահատում և արտահերթ գնահատում իրականացնելու, ինչպես նաև համապատասխանության գնահատման գործունեության հետևումը կազմակերպելու համար.

4) անհրաժեշտության դեպքում իրենց հայտատուների հետ ունենալ համաձայնագիր, որով հայտատուները պարտավորվում են, ըստ պահանջի, ապահովել հավատարմագրման մարմնի գնահատման խմբի մուտքը դեպի իրենց տարածք` ՀԳՄ-ի կողմից հայտատուի տարածքում իրականացվող համապատասխանության գնահատման գործունեությունը գնահատելու նպատակով.

5) անհրաժեշտության դեպքում աջակցել ՀԱՄ-ին՝ հավատարմագրման պահանջների կատարումը գնահատելիս.

6) ապահովել գնահատման խմբի, դիտորդների (անհրաժեշտության դեպքում) շփումը ՀԳՄ-ի անձնակազմի հետ, նրանց մուտքը տարածքներ, այդ թվում՝ դեպի սարքավորումներ, ինչպես նաև տեղեկատվությունից, փաստաթղթերից և գրառումներից օգտվելու հնարավորությունը, որոնք անհրաժեշտ են հավատարմագրման պահանջների կատարումը գնահատելիս.

7) պարբերական գնահատման, արտահերթ գնահատման, ՀԳՄ-ի գուրծունեության հետևման ընթացքում հայտնաբերված անհամապատասխանությունների դեպքում պահպանել ՀԱՄ-ի կողմից սահմանված ուղղիչ գործողությունների իրականացման ստույգ ժամկետները.

8) համաձայն «Հավատարմագրման ազգային մարմնի պատկերանիշի և հավատարմագրման նշանի կիրառման» կարգի կիրառել հավատարմագրված լինելու վերաբերյալ տեքստային վկայակոչումը կամ հավատարմագրման նշանը միայն հավատարմագրված ոլորտի շրջանակներում և կիրառել այնպես, որ թյուրիմացության մեջ չգցի հասարակությանը, չհեղինակազրկի կամ վնաս պատճառի ՀԱՄ-ի վարկանիշին.

9) տարեկան անդամավճարի վճարումն իրականացնել չորս հավասար մասերով, եռամսյա պարբերականությամբ: Առաջին վճարումը կատարել հավատարմագրման վկայագրի գրանցումից հետո 10 (տասը) բանկային օրվա ընթացքում: Վճարումը կատարել ՀԱՄ-ի կողմից հարկային հաշիվ ներկայացնելուց հետո 10 (տասը) բանկային օրվա ընթացքում.

10) ՀԱՄ-ի կողմից սահմանված ժամկետում անկախ հավատարմագրման արդյունքներից վճարումներ կատարել մատուցված հավատարմագրման ծառայությունների, գնահատումների, հավատարմագրման պայմանների փոփոխության առկայության դեպքերում՝ արտահերթ գնահատումների համար, ինչպես նաև վճարել տարեկան անդամավճարները.

11) հավատարմագրման դադարեցման դեպքում 10 աշխատանքային օրվա ընթացքում, անկախ բողոքարկման հավա­նակա­նու­թյունից, ՀԱՄ-ին վերադարձնել հավատարմագրման վկայագրի բնօրինակը իր հավելվածներով.

12) անհապաղ տեղեկացնել հայտատուներին հավատարմագրման կրճատման, կասեցման և դադարեցման վերաբերյալ.

13) գրանցել իր կողմից համապատասխանության գնահատման աշխատանքերի վերաբերյալ ստացված բողոքներն ու բողոքարկումները, արձանագրել դրանց քննարկման արդյունքները.

14) համագործակցել ՀԱՄ-ի հետ` հավատարմագրված համապատասխանության գնահատման գործունեության վերաբերյալ բողոքներն ուսումնասիրելու նպատակով.

15) հավատարմագրման կասեցման ժամանակահատվածում բացառել համապատասխանության գնահատման գործունեության իրականացումը` վկայա­կոչելով իր հավատարմագրված լինելը (տեքստային վկայակոչում), հավատարմագրման նշանից օգտվելը, ինչպես նաև հավատարմագրման ընդլայնման կամ հետագա հավատարմագրման հայտ ներկայացնելը.

16) կիրառելիության դեպքում մասնակցել միջլաբորատոր համեմատություններին և (կամ) որակավորման ստուգման ծրագրերին ու դրանց վերաբերյալ ՀԱՄ-ին տրամադրել համապատասխան տեղեկատվություն.

17) կիրառելիության դեպքում ունենալ ֆինանսական կայունություն և ռեսուրսներ՝ իր գործունեությունն իրականացնելու համար, ինչպես նաև համապատասխան միջոցներ (օրինակ՝ ապահովագրություն կամ պահուստներ)` իր գործունեության պատճառով առաջացած վնասների հատուցման համար.

18) ՀԱՄ-ին տրամադրել տեղեկատվություն համապատասխանության գնահատման աշխատանքների վերաբերյալ` ըստ սահմանված ձևաչափի.

19) ՀԱՄ-ին չտրամադրել կեղծ ապացույցներ կամ տեղեկատվություն:

**2.2 ՀԱՄ-ի իրավունքները և պարտավորությունները.**

**2.2.1 ՀԱՄ-ը իրավունք ունի`**

1) տեղեկացնելով ՀԳՄ-ին՝ իրականացնել պարբերական, արտահերթ գնահատումներ, ինչպես նաև ՀԳՄ-ի գործունեության հետևում.

2) ՀԳՄ-ի հավատարմագրման ընդլայնման գործընթացը համատեղել պարբերական գնահատման հետ.

3) ՀԳՄ-ի կասեցման հիմքերի վերացման ապացույցները ստանալուց հետո կատարել ՀԳՄ-ի փաստաթղթային և (կամ) ըստ գործունեության իրականացման վայրի գնահատում.

4) գնահատման ընթացքում ՀԳՄ-ի համաձայնությամբ օտարերկրյա գնահատողներ (փորձագետներ) ներգրավելու դեպքում ՀԳՄ-ի հետ կնքել լրացուցիչ համաձայնագիր:

**2.2.2 ՀԱՄ-ը պարտավոր է`**

1) իրականացնել ՀԳՄ-ի իրազեկության գնահատումն անկողմնակալության սկբունքին համապատասխան և թույլ չտալ որևէ առևտրային, ֆինանսական կամ այլ ճնշում, որը կարող է ազդել անկողմնակալության վրա.

2) ՀԳՄ-ի հավատարմագրման վկայագրի վավերականության ամբողջ ընթացքում իրականացնել պարբերական գնահատում հետևյալ ժամկետներում.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(ժամկետը)

3) սահմանել պարբերական, արտահերթ գնահատումների, ՀԳՄ-ի գործունեության հետևման ընթացքում հայտնաբերված անհամապատասխանությունների ուղղիչ գործողությունների իրականացման ստույգ ժամկետները.

4) ապահովել իր կողմից հավատարմագրված ՀԳՄ-ների հավատարմագրման ընթացիկ կարգավիճակի վերաբերյալ տեղեկատվության հասանելիությունը և պարբերաբար արդիականացնել այդ տեղեկատվությունը.

5) հրապարակել հավատարմագրման կանոնները, կարգերն ու ընթացակարգերը, հավատարմագրված ՀԳՄ-ների վերաբերյալ հանրամատչելի տեղեկատվությունը.

6) տրամադրել տեղեկատվություն հավատարմագրման բնագավառում միջազգային համագործակցության մասին.

7) ժամանակին տեղեկացնել ՀԳՄ-ներին հավատարմագրման չափանիշների փոփոխության վերաբերյալ.

8) ապահովել հավատարմագրման գործընթացի, այդ թվում՝ գնահատման արդյունքում ստացված տեղեկատվության գաղտնիությունը և չհանրայնացնել այդ տեղեկատվությունը առանց ՀԳՄ-ի գրավոր համաձայնության, բացառությամբ ՀՀ օրենսդրությամբ նախատեսված դեպքերի.

9) վերաձևակերպել (վերաթողարկել) հավատարմագրման վկայագիրը.

10) ներառել հավատարմագրված ՀԳՄ-ներին ազգային ռեեստրում և կիրառելիության դեպքում` Եվրասիական տնտեսական միության սերտիֆի­կաց­ման մարմինների և փորձարկման լաբորատորիաների (կենտրոնների) միասնական ռեեստրի ազգային մասում:

2.3 Կողմերն ունեն նաև «Հավատարմագրման մասին» ՀՀ օրենքով և Կարգով նախատեսված այլ իրավունքներ և դրանց համապատասխան կրում են այլ պարտականություններ:

1. ***ԱՇԽԱՏԱՆՔՆԵՐԻ ԱՐԺԵՔԸ ԵՎ ՎՃԱՐՄԱՆ ԺԱՄԿԵՏՆԵՐԸ***

3.1 Սույն պայմանագրի գինը կազմում է \_\_\_\_\_\_\_\_\_\_\_\_\_\_\_\_\_\_ ՀՀ դրամ՝ համաձայն Հավելվածի Աղյուսակ 1-ի: Սույն պայմանագրի գինը կարող է փոփոխվել Հայաստանի Հանրապետության էկոնոմիկայի նախարարի 2015թ. մարտի 6-ի «Հավատարմագրման ազգային մարմնի և համապատասխանության գնահատման մարմնի միջև կնքված պայմանագրի հիման վրա հավատարմագրման ազգային մարմնի կողմից կատարված հավատարմագրման ծառայությունների, գնահատումների համար համապատասխանության գնահատման մարմնի կողմից իրականացվող վճարման, ինչպես նաև համապատասխանության գնահատման մարմնի տարեկան անդամավճարի վճարման չափը և կարգը հաստատելու մասին» N 311-Ն հրամանով (այսուհետ՝ գների հաշվարկման կարգ) սահմանված աշխատանքների արդյունքում:

Հավատարմագրման ընդլայնման, կրճատման, ինչպես նաև գնահատումների համար իրականացվող վճարները ամրագրվում են սույն պայմանագրին կից համաձայնագրերով:

3.2 Հավատարմագրման աշխատանքների արժեքը հաշվարկվում է գների հաշվարկման կարգի համաձայն՝ ըստ ՀԱՄ-ի կողմից սահմանված հավելվածի:

3.3 Հավատարմագրման ծառայությունների, գնահատումների, հավատարմագրման պայմանների փոփոխության, կասեցումից հետո վերականգնման դեպքերում՝ արտահերթ գնահատումների համար, անկախ հավատարմագրման արդյունքներից, ՀԳՄ-ն վճարումները կատարում է համաձայն ներկայացված հարկային հաշվի` 7 (յոթ) բանկային օրվա ընթացքում:

3.4 Սույն պայմանագրով նախատեսված հավատարմագրման աշխատանքների, ինչպես նաև տարեկան անդամավճարների համար գանձվող գումարները ենթակա չեն վերադարձման:

3.5 Սույն պայմանագրով նախատեսված հավատարմագրման աշխատանքների համար գանձվող գումարը ենթակա է վերահաշվարկի, բացառությամբ՝ ՀԳՄ-ի հավատարմագրման ընդլայնման հայտի գրանցման համար վճարված գումարի:

3.6 Հավատարմագրման ընդլայնման գործընթացի ժամանակ ՀԳՄ-ի կողմից արդեն իսկ կատարված հավատարմագրման աշխատանքների համար գանձված գումարը ենթակա չէ վերադարձման, բացառությամբ հավատարմագրման գործընթացի ապահովման (աշխատանքների կազմակերպման) համար կատարված վճարի, այն դեպքում, երբ գնահատման խմբի կազմը դեռևս չի հաստատվել.

3.7 Հավատարմագրման աշխատանքները (բացառությամբ՝ տարեկան անդամվճարների) համարվում են ավարտված ՀԱՄ-ի կողմից ներկայացված կատարողական ակտի և հարկային հաշվի ստորագրման պահից:

3.8 Սույն պայմանագրի 2.1.2 կետի 9) ենթակետով նախատեսված ժամկետները խախտելու դեպքում ՀԳՄ-ն ՀԱՄ-ին վճարում է տույժ` կետանց յուրաքանչյուր օրվա համար չվճարված գումարի 0,1%-ի չափով:

Տույժի վճարումը ՀԳՄ-ին չի ազատում իր պարտավորությունները կատարելու պատասխանատվությունից:

3.9 Պետական վերադաս մարմինների կողմից ընդունված իրավական ակտերը, որոշումները, հրամանները վճարների չափի և կարգի փոփոխության վերաբերյալ պարտադիր են Կողմերի համար:

***4. ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆԸ (ՖՈՐՍ-ՄԱԺՈՐ)***

Պայմանագրով նախատեսված պարտավորություններն ամբողջությամբ կամ մասնակիորեն չկատարելու համար Կողմերն ազատվում են պատասխանատվությունից, եթե պարտավորությունների չկատարումը եղել է անհաղթահարելի ուժի ազդեցության հետևանքով, որը ծագել է պայմանագիրը կնքելուց հետո, և որը կողմերը չէին կարող կանխատեսել կամ կանխարգելել: Այդպիսի իրավիճակներն են երկրաշարժը, ջրհեղեղը, հրդեհը, համաճարակային հիվանդությունները, պատերազմը, ռազմական և արտակարգ դրության հայտարարումը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում պայմանագրով նախատեսված պարտավորությունների կատարումը: Եթե անհաղթահարելի ուժի ազդեցությունը շարունակվում է 3 ամսից ավելի, ապա կողմերից յուրաքանչյուրն իրավունք ունի լուծելու պայմանագիրը` դրա մասին նախապես տեղյակ պահելով մյուս կողմին:

***5. ՊԱՅՄԱՆԱԳՐԻ ԼՈՒԾՈՒՄԸ***

5.1 Պայմանագիրը լուծվում է`

1) ՀԱՄ-ի կողմից սահմանված ժամկետում փաստաթղթերի փորձաքննության կամ ՀԳՄ-ի ըստ գործունեության իրականացման վայրի գնահատման, ՀԳՄ-ի գործունեության հետևման ժամանակ հայտնաբերված անհամապատասխանությունները չվերացնելու, պահանջվող տեղեկատվությունը չտրամադրելու դեպքերում.

2) ՀԳՄ-ի կողմից սույն պայմանագրով սահմանված վճարային պարտավորությունները չկատարելու դեպքում.

3) հավատարմագրման դադարեցման վերաբերյալ որոշման կայացման դեպքում.

4) ՀԳՄ-ի լուծարման դեպքում.

5) ՀՀ օրենսդրությամբ նախատեսված այլ դեպքերում:

***6. ԱՅԼ ՊԱՅՄԱՆՆԵՐ***

6.1 Պայմանագիրն ուժի մեջ է մտնում կողմերի ստորագրման պահից և գործում է մինչև ՀԳՄ-ի հավատարմագրման ժամկետի ավարտը, բացառությամբ Կողմերից մեկի կողմից այն վաղաժամ դադարեցնելու դեպքի:

6.2 Պայմանագիրը կազմված է հայերեն լեզվով, երկու օրինակից, որոնք ունեն հավասարազոր իրավաբանական ուժ: Յուրաքանչյուր կողմին տրվում է մեկական օրինակ:

6.3 Պայմանագրի գործողության ընթացքում առաջացած վեճերը և (կամ) տարաձայնությունները լուծվում են բանակցությունների միջոցով կամ դատական կարգով:

6.4 Պայմանագրում կատարված փոփոխությունները և լրացումներն ունեն իրավաբանական ուժ, եթե դրանք կատարված են գրավոր համաձայնագրով:

6.5 Պայմանագրով չնախատեսված հարաբերությունները կարգավորվում են ՀՀ օրենսդրությամբ:

|  |  |
| --- | --- |
| ***7. Կողմերի հասցեները, բանկային վավերապայմանները և ստորագրությունները*** |  |
| |  |  | | --- | --- | | Հայտատու կազմակերպություն | Հավատարմագրման ազգային մարմին | | ---------------------------------------------------------------------------------(կազմակերպության անվանումը) | «Հավատարմագրման ազգային մարմին» ՊՈԱԿ | | ---------------------------------------------------------------------------------(իրավաբանական անձի գտնվելու և գործունեության իրականացման վայրը) | ՀՀ, ք. Երևան, Մ. Մկրտչյան 5 | | Հեռախոս --------------------------------  Ֆաքս ------------------------------------- | Հեռախոս --------------------------------  Ֆաքս ------------------------------------ | | Բանկի անվանումը  հ/հ --------------------------  ՀՎՀՀ ------------------------ | Կենտրոնական գանձապետարան  հ/հ 900018003963  ՀՎՀՀ 00116673 | | Տնօրեն` -------------------------------------------------------  (անուն, ազգանուն)  Կ.Տ. | Տնօրեն` ---------------------------------------------  (անուն, ազգանուն)  Կ.Տ. | |  |

Հավելված

«\_\_\_\_\_» «\_\_\_\_\_\_\_\_\_\_\_\_» 202 թ.

N \_\_\_\_\_ - ՀՊ պայմանագրի

Աղյուսակ 1

|  |  |  |  |  |  |  |
| --- | --- | --- | --- | --- | --- | --- |
| Հ/հ | Տարեկան անդամավճար |  |  |  |  | ***Գումարը*** |
| 1 | 1-ին տարի (դրամ) |  |  |  |  |  |
| 2 | 2-րդ տարի (դրամ) |  |  |  |  |  |
| 3 | 3-րդ տարի (դրամ) |  |  |  |  |  |
| 4. | 4-րդ տարի (դրամ) |  |  |  |  |  |
|  | ***Ընդհանուր*** | | | | |  |

|  |  |
| --- | --- |
| Հայտատու կազմակերպություն | Հավատարմագրման ազգային մարմին |
| ----------------------------------------------------------------------------------------(կազմակերպության անվանումը) | «Հավատարմագրման ազգային մարմին» ՊՈԱԿ |
| --------------------------------------------------------------------------------------- (իրավաբանական անձի գտնվելու և գործունեության իրականացման վայրը) | ՀՀ, ք. Երևան, Մ. Մկրտչյան 5 |
| Բանկի անվանումը  հ/հ --------------------------  ՀՎՀՀ ------------------------ | Կենտրոնական գանձապետարան  հ/հ 900018003963  ՀՎՀՀ 00116673 |
| Տնօրեն` ----------------------------------------------------------  (անուն, ազգանուն, ստորագրություն)  Կ.Տ. | Տնօրեն` --------------------------------------------  (անուն, ազգանուն, ստորագրություն)  Կ.Տ. |